stanford-oval/wikipedia huggingface dataset:
Luettelo Narnia-kirjasarjan sivuhahmoista
Ihmisiä Narniassa

Ahosta (Ahoshta) on kalormenilainen tarkaani, jolle Kidras on luvannut Aravis-tyttärensä puolisoksi. (HP)
Aravis on nuori kalormenilainen tarkaanitar. Hänen isänsä on sopinut hänen avioliitostaan, ja sen vältääkseen Aravis aikoo surmata itsensä. Puhuva Hvinna-hevonen estää tytön aikeet ja he lähtevät pakomatkalle. (HP)
Argoz on yksi seitsemästä Narnian lordista, joita Kaspian lähtee etsimään. (KM)
Arlian on Mirazin surmaama narnialainen lordi. (PK)
Arsis (Arsheesh) on kalormenilainen köyhä kalastaja, joka on kasvattanut rantaan ajelehtineen Sastra-pojan. (HP)
Bern on yksi seitsemästä Narnian lordista, joita Kaspian lähtee etsimään. Hän on Yksinäisten saarten herttua. (KM)
Erimon on Mirazin surmaama narnialainen lordi. (PK)
Glozelle on Mirazin lordi. Hän kuolee taistelussa. (PK)
Gumpas on Yksinäisten saarten kuvernööri. (KM)
Kidras (Kidrash) on kalormenilainen tarkaani (hänen isoisällään on sama nimi) ja Araviksen isä. (HP)
Lasaraleena (Lasaraleen) on kalormenilainen ylhäisön nainen. (HP)
Mavramorn on yksi seitsemästä Narnian lordista, joita Kaspian lähtee etsimään. (KM)
Octesian on yksi seitsemästä Narnian lordista, joita Kaspian lähtee etsimään. (KM)
Passaridit ovat Narnian ylhäisöön kuuluva perhe. Heidät surmataan. (PK)
Pug on merirosvo ja orjakauppias. (KM)
Restimar on yksi seitsemästä Narnian lordista, joita Kaspian lähtee etsimään. (KM)
Revilian on yksi seitsemästä Narnian lordista, joita Kaspian lähtee etsimään. (KM)
Risda (Rishda) on kalormenilainen tarkaani. Hän on mukana sodassa narnialaisia vastaan. (NVT)
Ruup (Rhoop) on yksi seitsemästä Narnian lordista, joita Kaspian lähtee etsimään. Hänet saadaan pelastettua. (KM)
Rynelf on Kaspianin Sarastus-laivan miehistön jäsen. (KM)
Sastra (Shasta) on poika, joka tunnetaan myöhemmin Arkkimaan prinssi Koorina (Prince Cor). Sastra on kasvanut köyhän kalormenilaisen kalastajan luona. Sastra pakenee Riia-hevosen kanssa Narniaan ja vasta myöhemmin paljastuu, että hän onkin prinssi. (HP, NVT)
Sopespian on telmarilainen lordi, jonka Peter surmaa taistelussa. (PK)
Tacks välittää orjia Yksinäisillä saarilla. (KM)
Uvilas on narnialainen lordi, jonka Miraz surmaa. (PK)
Eläimiä

Camillo on puhuva jänis. (PK)
Destrier on prinssi Kaspianin hevonen. (PK)
Hvinna (Hwin) on Araviksen puhuva hevonen. Hvinna on narnialainen, mutta se on varsana kaapattu ja myyty Kalormeniin. Hvinna paljastaa puhekykynsä vasta, kun Aravis suunnittelee tappavansa itsensä välttyäkseen avioitumasta vihaamansa miehen kanssa. Hvinna ja Aravis lähtevät yhdessä pakomatkalle kohti Narniaa. (HP)
Inkivääri (Ginger) on kissa, joka liittoutuu narnialaisia huiputtavan Metku-apinan puolelle. (NVT)
Juormukas (Trufflehunter ?) on puhuva mäyrä. (PK)
Herra Majava (Mr. Beaver) ja rouva Majava (Mrs. Beaver) ovat herttainen majavapariskunta. Muiden Narnian eläinten tavoin myös majavat osaavat puhua. Herra ja rouva Majava auttavat lapsia pakenemaan Valkean velhon kätyreitä ja löytämään velhon pauloihin joutuneen Edmundin. (VL)
Mansikka (Strawberry) oli meidän maailmassamme Frankin ajohevonen. Aslan antaa sille Narniassa siivet ja uuden nimen Siivekäs (Fledge). Siitä tulee kaikkien siivekkäiden hevosten isä. (TS)
Maugrim (joissain amerikkalaisissa painoksissa nimellä Fenris Ulf) on puhuva susi. Hän on Valkean velhon salaisen poliisin päällikkö. (VL)
Metku-apina (Shift) naamioi Pulma-aasin leijonan taljalla Aslaniksi ja pyrkii hallitsemaan sen avulla narnialaisia. Tämän johdosta kalormenilaiset pääsevät tunkeutumaan Narniaan. Metku, joka ei usko kalormenilaisten Tars-jumalan olemassaoloon, tulee mananneeksi Tarsin esiin. (NVT)
Pulma (Puzzle) on aasi, jonka Metku-apina pukee leijonan taljaan ja pakottaa esiintymään Aslanina. (NVT)
Päärly-yksisarvinen (Jewel the Unicorn) on kuningas Tirianin hyvä ystävä. (NVT)
Riia-hiia-rinna-iiha-hah eli Riia (Breehy-hinny-brinny-hoohy-hah eli Bree) on hevonen, jonka kanssa Sastra pakenee Kalormenista. Riia on narnialainen puhuva hevonen, mutta se on varsana kaapattu Kalormeniin. Se ei ole paljastanut puhekykyään kenellekään ennen kuin se tapaa Sastran. (HP)
Riipitsiip (Reepicheep) on puhuva, tavallista hiirtä suurempi hiiri. Riipitsiip on kuningas Kaspianin ystävä ja puhuvien hiirten päällikkö. Riipitsiip puolustaa Kaspiania urheasti ja matkustaa tämän kanssa maailman ääriin asti. (PK, KM, NVT)
Hallitsijoita

Frank I on Narnian ensimmäinen kuningas. Hän on kotoisin meidän maailmastamme, missä hän toimi ajurina. Myös hänen vaimonsa Helen pääsee Narniaan ja he hallitsevat yhdessä.
Kaspian I (Caspian I) on telmarilainen, joka on valloittanut Narnian kuningaskunnakseen. (maininta PK)
Kaspian VIII (Caspian VIII) on Narnian kuningas ja Kaspian IX:n sekä Mirazin isä. (maininta PK)
Kaspian IX (Caspian IX) on Narnian kuningas ja Kaspian X:n isä. Miraz surmaa hänet. (maininta PK)
Lumijoutsen (Swanwhite) on Narniaa hallinnut kuningatar. (maininta NVT)
Miraz on Kaspian X:n setä ja hallitsee Narniaa puolisonsa Prunaprismian kanssa. Hän on surmannut Kaspianin isän ja muita sukulaisia. Kun Miraz saa pojan, hän aikoo surmata myös Kaspianin. Kaspian pakenee ja saa Aslanin avulla vallan itselleen. (PK)
Nain on Arkkimaan kuningas Mirazin hallintokauden aikoihin. Intian urdun kielessä "nain" tarkoittaa silmää. (PK)
Prunaprismia on vallan anastaneen Mirazin puoliso. (PK)
Rilian on kuningas Kaspian X:n ainoa poika. Rilian on joutunut noidan vangiksi ja Aslan lähettää Eustace Ruikun ja Jill Pölkyn etsimään häntä. (HT)
Tirian on Narnian viimeinen kuningas. (NVT)
Tisrok (Tisroc) on Kalormenin hallitsija. Oletetusti hän polveutuu kalormenilaisten Tars-jumalasta. (HP)
Vihuri (Gale) on Narnian kuningas ja Yksinäisten saarten ensimmäinen keisari. Hän purjehti kauas itään ja vapautti Yksinäisten saarten asukkaat lohikäärmeen vallasta. Kiitolliset asukkaat lupasivat Yksinäiset saaret Narnian kuningaskunnalle. (maininta NVT)
Muita hahmoja

Cornelius eli tohtori Cornelius (Doctor Cornelius) on prinssi Kaspianin opettaja. Hän on puoliksi ihminen, puoliksi kääpiö. (PK)
Nikabrik on musta kääpiö, joka auttaa Kaspiania taistelussa Mirazia vastaan. (PK)
Rapanhapakko (Puddleglum) on suistokainen, joka auttaa Eustacea ja Jilliä prinssi Rilianin etsimisessä. (HT)
Rumpelipum (Rumblebuffin) on jättiläinen, jonka Aslan vapauttaa Valkean velhon lumouksesta. (VL)
Tars (Tash) on kalormenilaisten jumala. Se on lähes ihmisen muotoinen, mutta sillä on linnun pää ja neljä kättä, joissa on käyrät, koukkukyntiset sormet. (HP, NVT)
Tumnus on fauni, jonka kanssa Lucy ystävystyy. (VL), (HP), (NVT)
Malcolm Glazer

Malcolm Irving Glazer (15. elokuuta 1928 Rochester, New York – 28. toukokuuta 2014) oli yhdysvaltalainen liikemies ja urheilujoukkueiden omistaja. Hän oli First Allied Corporation -yhtiön presidentti ja toimitusjohtaja. Glazer omisti NFL-joukkue Tampa Bay Buccaneersin Floridasta ja Valioliiga-joukkue Manchester Unitedin Traffordista, Englannista.[lähde? ]
Lyptsi

| Lyptsi (Липці) |
| --- | --- |
 Peruskoulu Lyptsissä.
 vaakuna
 Lyptsi
 Koordinaatit: 50.2092°N, 36.4208°E 
Valtio:  Ukraina
Alue:  Harkovan alue
Piiri:  Harkovan piiri
Pinta-ala  ():  
 – Kokonaispinta-ala:  9,84 km²
Väkiluku (2016)  (arvio):  4 415 as.
Aikavyöhyke:  UTC+2
 – Kesäaika:  UTC+3
 
 www.rada.info/rada/04396615/ 
Infobox OKVirheellinen NIMI-arvo: 
Lyptsi (ukr. Липці) on kylä ja Lyptsin maaseutuhromadan keskus Ukrainan Harkovan alueen Harkovan piirin pohjoisosassa. Kylä sijaitsee Donetsjoen vesistöön kuuluvan Lypetsjoen varrella, linnuntietä 28 kilometriä aluekeskus Harkovan keskustasta koilliseen ja vain 10 kilometriä Venäjän valtionrajasta etelään.
Vuonna 2001 kylän väkiluvuksi kirjattiin 4 182, vuoden 2016 väestöarvio oli 4 415 asukasta. Valtaosa asukkaista oli etnisesti ukrainalaisia. Vuoden 2022 alussa, ennen Venäjän hyökkäyssotaa, koko Lyptsin maaseutuhromadan alueella asui 13 165 ihmistä (2001: 14 079), mutta sodan aikana Venäjän rajan läheisen hromadan väestöstä suuri osa on muuttanut tai evakuoitu turvallisemmille seuduille.
Kirkko Liptsyn kylässä.
Historia

Asutuksen perustivat Dneprin oikean rannan siirtolaiset 1650-luvun jälkipuolella. Vuonna 1655 sinne tuli noin 800 uudisasukasta hallitsijan luvalla. Vuonna 1864 paikkakunnalla asui 3 962 ihmistä ja vuonna 1914 jo 10 211. Vuodesta 1923 aina 1960-luvulle saakka, Liptsi oli silloisen Liptsin piirin keskus. Piirissä asui 31 484 henkeä vuonna 1926.
Historia > Venäjän hyökkäyssodan (2022–) aika

Lypstin sijainti Harkovan alueen kartalla
Osana Ukrainaan kohdistamaansa hyökkäyssotaa (2022–), Venäjä miehitti Harkovan alueen pohjoisosassa sijaitsevaa Lyptsin kylää seitsemän kuukauden ajan keväällä ja kesällä 2022. Venäläisjoukot  vetäytyivät syyskuussa 2022, jonka jälkeen osa evakossa olleista palasi kotiseudulleen.
Kylään ja Lyptsin hromadaan laajemminkin (hromada edustaa aluehallinnon kolmatta tasoa, piirit jakautuvat useisiin paikallisempiin hromadoihin) on kuitenkin kohdistettu toistuvasti sotilaallisia iskuja muun muassa tykistöasein, räjähdedroonein, ohjuksin ja ilmapommituksin. Esimerkiksi Lyptsin koulua on pommitettu liitopommilla huhtikuussa 2024, minkä seurauksena ihmisiä kuoli ja loukkaantui. Toistuvien sotaisuuksien vuoksi rajaseudulle oli Harkovan alueen kuvernöörin mukaan muodostunut ”harmaa alue”. Sodan vuoksi Lyptsin hromadan rajakylien asukkaat oli suurelta osin evakuoitu tai he olivat hakeneet turvaa muualta jo aiemmin. Harmaalla alueella esimerkiksi rajajoukot ovat käyneet taisteluja ja sieltä tavoittaneet vihollisen tiedustelijoita.
Toukokuun 10. päivänä 2024 Venäjän maavoimat hyökkäsivät jälleen valtakunnan rajan yli, tällä kertaa Lyptsin pohjoispuolella ja idempänä Vovtšanskin pohjoispuolella. Maahantunkeutujat valtasivat hyökkäyksessään aluksi neljä rajakylää Lypstin pohjoispuolella. 13. päivään mennessä vihollinen miehitti kolme kylää lisää Lypsin seudulta. Miehitettyjen Lyptsin hallinnon alaisten rajakylien normaaliolojen asukasmäärät olivat: Striletša (1 637 as.), Krasne (20 as.), Pylna (220 as.), Borysivka (533 as.), Moroh’ovets (44 as.), Olijnykove (8 as.), Zelene (73 as.).
Yhdysvaltalaisen ajatushautomo Institute for the Study of Warin (ISW) arvion mukaan Venäjä tavoittelisi Harkovan pohjoispuoleisen rintaman avaamisella yhtäältä Ukrainan asevoimien resurssien hajauttamista niin, ettei puolustajalta riitäisi itäiselle ja eteläiselle rintamalle yhtä paljon voimia. Toisaalta pyrkimyksenä voisi olla yrittää pyrkiä jatkaman etenemistä Harkovan alueella lähemmäs suurkaupunki Harkovaa niin, että kaupunki tulisi tykistön kantaman sisälle. Useimpien Neuvostoliiton aikaisten tykkien kantama on 25 kilometrin luokkaa, ja venäläiset olivat noin 30 kilometrin etäisyydellä Harkovan reuna-alueilta. Venäjän ei uskottu pystyvän toukokuun 10. päivän kaltaisella rajoitetulla hyökkäyksellä etenemään Harkovaan. Tykistön epäsuoralla tulella yhdistettynä jatkuviin liitopommituksiin ja ohjusiskuihin voitaisiin ISW:n mukaan sen sijaan pohjustaa laajempaa hyökkäystä. Harkovaan ulottuvia liitopommituksia Venäjä pystyy tekemän ja muita etäaseita käyttämään jo ennen maahyökkäystä pysyttelemällä vain omassa ilmatilassaan tai omalla maaperällään.
Toukokuun 12.-13. päivänä uutisoitiin taisteltavan rajakylistä hieman etelämpänä Lypstin hromadassa sijaitsevien Hlyboken (1 203 as.) ja Lukijanskin (1 242 as.) kylien hallinnasta. Niistä on linnuntietä jo alle tai noin 25 kilometriä - tykin kantaman verran - Harkovan kaupungin pohjoisimpaan osaan.
Aiheesta muualla

Kuvia tai muita tiedostoja aiheesta Lyptsi Wikimedia Commonsissa
Maria 01

| Maria 01 |
| --- | --- |

Yritysmuoto:  kasvuyritys
Perustettu:  2016
Toimitusjohtaja:  Sarita Runeberg
Kotipaikka:  Helsinki
Omistaja:  Startup Säätiö
Kotisivu:  maria.io
Infobox OKVirheellinen NIMI-arvo: 
Marian kampuksen alue toukokuussa 2018.
Maria 01 on suomalainen kasvuyrityskampus, joka sijaitsee Helsingin Kampissa entisen Marian sairaalan tiloissa. Maria 01 oli vuonna 2019 Pohjoismaiden suurin kasvuyrityskeskittymä. Vuoteen 2023 mennessä toteutuvan laajennuksen myötä Maria 01:n tavoitteena on olla Euroopan suurin kasvuyrityskampus.
Vuonna 2019 Maria 01:n tiloissa toimi yli 120 kasvuyritystä, 12 pääomasijoitusrahastoa sekä useita kasvuyrittäjyyden piiriin kuuluvia toimijoita. Kampuksella työskenteli vuonna 2019 yli 1100 henkilöä.
Maria 01:n taustalla ovat Startup Säätiö, Helsingin uusyrityskeskus sekä Helsingin kaupunki. Kampuksen toimitusjohtajana toimii Sarita Runeberg.
Historia

Maria 01 sijaitsee vanhassa Marian sairaalassa Helsingin Kampissa. Sairaalatoiminnot loppuivat tiloissa pysyvästi vuonna 2014. Vuonna 2016 sairaalan tilat remontoitiin ja Maria 01 aloitti toimintansa tiloissa.
Vuonna 2017 Lemminkäinen teki tutkielman Marian alueen kehittämisestä. Taustalla oli Helsingin kaupungin tavoitteet asemoitua yhtenä Euroopan houkuttelevimmista kaupungeista kasvuyrityksille. Osana tätä, Marian alueesta on pyritty luomaan osaamiskeskittymää, jolla on kansainväliset verkostot ja poikkitieteelliset lähestymistavat tulevaisuuden kehittämiselle. Lemminkäisen tutkielman johdosta vuoden 2017 Slush-tapahtumassa julkaistiin kilpailu alueen kehittämiseksi.
Vuonna 2021 tasavallan presidentti Sauli Niinistö myönsi vuoden kansainvälistymispalkinnot, ja Maria 01 sai yhteisöpalkinnon.
Maria01:n kehitys on jatkunut edelleen ja kampus kutsuu itseään innovaatioalojen konsortioksi, jossa on edustettuna niin sijoittajat, omistajat kuin toimijat.
Malcolm I

Malcolm I
Malcolm I (k. 954, Máel Coluim mac Domnaill) oli Skotlannin kuningas. Malcom oli Donald II:n poika, ja nousi valtaan isänsä serkun Konstantinin luovuttua vallasta. Englannin Edmund I haki hänestä liittolaista viikinkejä vastaan, ja antoi vastalahjaksi Cumbrian maakunnan Skotlannille, 
 Malcolm ilmeisesti kuitenkin tuki tanskalaisen kuningaskunnan muodostamista Yorkissa 940-luvulla. Morayn kapinalliset surmasivat Malcolmin taistelussa.
Maria Sofia De la Gardie

| Maria Sofia De la Gardie |
| --- | --- |
 Henrik Jakob Elbfasin maalaama muotokuva vuodelta 1643.
Henkilötiedot
Syntynyt: 1627
Kuollut: 22. elokuuta 1694
Ammatti:  teollisuuspatruuna
Titteli:  kreivitär, ylihovimestaritar
Vanhemmat:  Ebba Brahe Jakob De la Gardie
Puoliso:  Gustaf Oxienstierna
Sukulaiset:  Axel Julius De la Gardie (veli) Magnus Gabriel De la Gardie (veli)
Maria Sofia De la Gardie (1627 – 22. elokuuta 1694) oli ruotsalainen kreivitär, maanomistaja ja teollisuuspatruuna. Hän oli Ebba Brahen ja Jakob De la Gardien neljästätoista lapsesta seitsemäs. Kuusitoistavuotiaana hänet naitettiin Gustaf Oxenstiernalle, jolloin hän sai huomenlahjaksi maatilan Tyresössä. Oxenstierna oli juuri nimitetty Viron kuvernööriksi ja pari muutti sinne. Siellä De la Gardie synnytti neljä lasta, kunnes Gustaf yllättäen kuoli ja Maria jäi leskeksi vain viiden vuoden avioliiton jälkeen.
De la Gardie sai kuningatar Kristiinan myöntämän leskeneläkkeen ja tyttäret taloudelliseksi turvakseen lahjoitusmaata. De la Gardie myös nimitettiin ylihovimestarittareksi. Hän johti innokkaasti omistamiaan tiloja ja harjoitti muutakin liiketoimintaa, muun muassa lainanantoa, sekä perusti Tyresön tiluksilleen vaatetehtaan. Skånessa hän omisti kaivoksia, joiden toimintaa Skoonen sota hankaloitti. De la Gardie ajautui usein oikeusriitoihin, ja isossa reduktiossa hän menetti osan omaisuudestaan. Hän kuoli vuonna 1694 ja hänen hautajaisensa pidettiin Riddarholmenin kirkossa. Hänet haudattiin Tyresöhön.
Maria Sofia De la Gardieta on kutsuttu Ruotsin ensimmäiseksi suurliikenaiseksi.
De la Gardien koti Tyresön linna kuvattuna Eric Dahlbergin teoksessa Suecia antiqua et hodierna.
Aiheesta muualla

Kuvia tai muita tiedostoja aiheesta Maria Sofia De la Gardie Wikimedia Commonsissa
Luettelo suomalaisista tupakkatuotteista

Tämä on luettelo suomalaisista tupakkatuotteista.
Suomalaisia tupakkamerkkejä on ollut muutama tuhat, joista viimeisen tuotanto loppui vuonna 2004. 1900-luvulla Suomessa toimi kymmeniä tehtaita, jotka valmistivat tuotteita tupakasta.
Savukkeet

Alcazar, Itämainen Paperossitehdas O.Y.
America, F. Sergejeffin Tupakkatehdas O.Y.
Armiro, Ph. U. Strenberg & K:ni Osakeyhtiö
Astor, Tampereen Tupakkatehdas Oy
Arvo, Waasan Tupakkatehdas Osakeyhtiö
Basma, Tampereen Tupakkatehdas Osakeyhtiö
Boston, Amer-Tupakka
Chic, F. Sergejeffin Tupakkatehdas O.Y.
City, J. & E. Humelin A.-B.
Dandy, F. Sergejeffin Tupakkatehdas O.Y.
Finlandia, Oy. Ph. U. Strenberg & K:ni
Frisko, Tupakkatehdas Konst. Kallio
Geisha, F. Sergejeffin Tupakkatehdas O.Y.
Hankkija, Itämainen Paperossitehdas O.Y.
Hellas, Oy J. & E. Humelin
Helmi, Itämainen Paperossitehdas O.Y.
Häme, Tampereen Tupakkatehdas Osakeyhtiö
Jaska, Itämainen Paperossitehdas O.Y.
Jukola, F. Sergejeffin Tupakkatehdas O.Y.
Kartta, Tampereen Tupakkatehdas Osakeyhtiö
Kerho, Viipurin Tupakka o.y.
Kiri, F. Sergejeffin Tupakkatehdas O.Y.
Kisa, Itämainen Paperossitehdas O.Y.
Kiva, F. Sergejeffin Tupakkatehdas O.Y.
Klubi 7, P.C. Rettig ja kump.
Klubi 77, P.C. Rettig ja kump.
Kultaleima, Ph. U. Strenberg
Leijona, Suomen Tupakka O.Y.
Lokki, F. Sergejeffin Tupakkatehdas O.Y.
Lunch, F. Sergejeffin Tupakkatehdas O.Y.
Majakka, Tampereen tupakkatehdas Oy
Matti Meikäläinen, Viipurin Tupakka O.-Y.
Mira, F. Sergejeffin Tupakkatehdas O.Y.
Norma, J. & E. Humelin Osakeyhtiö
North State, Suomen Tupakka O.Y.
Oiva, Suomen Tupakka O.Y.
Olympia, F. Sergejeffin Tupakkatehdas O.Y.
Onni, Tampereen Tupakkatehdas Osakeyhtiö
Pax, Itämainen Paperossitehdas O.Y.
Pekka, J. & E. Humelin A.-B., savuke puuimukkeella
Pikku Tilaus, F. Sergejeffin Tupakkatehdas O.Y.
Pohjola, Waasan Tupakkatehdas Osakeyhtiö
Punkaharju, Osakeyhtiö J. & E. Humelin
Pääsky, J. & E. Humelin A.-B.
Rajah, P.C. Rettig & Co
Saarijärven Paavo, Osakeyhtiö J. & E. Humelin
Saimaa, Strengberg Oy
Sota, Osakeyhtiö J. & E. Humelin
Suomen Työmies, Oy J. & E. Humelin
Tagore, Tampereen Tupakkatehdas Osakeyhtiö
Taimi, Waasan Tupakkatehdas Osakeyhtiö
Tampereen Työ, Tampereen Tupakkatehdas Oy
Tampereen Työmies, Tampereen Tupakkatehdas Osakeyhtiö
Tilaus J. & E. Humelin A.-B.
Torni, Viipurin Tupakka Oy
Toveri, Tampereen Tupakkatehdas Osakeyhtiö
Työ, F. Sergejeffin Tupakkatehdas O.Y.
Työkansa, Osakeyhtiö J. & E. Humelin
Työläinen, Waasan Tupakkatehdas Osakeyhtiö
Työmies, Tupakkatehdas Fennia
Vaakuna, Suomalainen Tupakkatehdas Oy
Veljeys, Itämainen Paperossitehdas O.Y.
Wasa 12, Waasan Tupakkatehdas OY
Savuketupakka

Minaret, F. Sergejeffin Tupakkatehdas O.Y.
Piipputupakka

Atland, Tampereen Tupakkatehdas Oy.
Bafra Extra, F. Sergejeffin Tupakkatehdas O.Y.
Blue Star, Suomalainen Tupakkatehdas Oy
Boarder Castles, Tampereen Tupakkatehdas Osakeyhtiö
Erikois-Tofta, Tampereen Tupakkatehdas Oy.
Extra Väkevä, F. Sergejeffin Tupakkatehdas O.Y.
Jolly Boy, Tampereen Tupakkatehdas Oy.
Jukolan Pojat, F. Sergejeffin Tupakkatehdas O.Y.
Jymy, P.C. Rettig ja kump.
Kalle Kustaa, Tampereen Tupakkatehdas Oy.
Kilta
Kotimainen laatutupakka, Koneliike J. Suorsa
Laivuri, Tampereen Tupakkatehdas Oy.
Lloyd, F. Sergejeffin Tupakkatehdas O.Y.
Lloyd America, F. Sergejeffin Tupakkatehdas O.Y.
Luotsi, F. Sergejeffin Tupakkatehdas O.Y.
Majakka, F. Sergejeffin Tupakkatehdas O.Y.
Minaret, F. Sergejeffin Tupakkatehdas O.Y.
Monopol, F. Sergejeffin Tupakkatehdas O.Y.
Niko, Tienhaaran Sikuri Oy.
Otso
Pena I, Penan tupakkavalmisteita
Petsamon vaalea sekoitus hienoa piipputupakkaa, Strengberg Oy
Polttotupakkaa, F. Sergejeffin Tupakkatehdas O.Y.
Porrassalmi
Seitsemän Veljestä, Tampereen Tupakkatehdas Osakeyhtiö
Sini Leima, Tampereen Tupakkatehdas Osakeyhtiö
Sulttaani
Turun kilpailu
Sikarit

Abondo, F. Sergejeffin Tupakkatehdas O.Y.
Albert, F. Sergejeffin Tupakkatehdas O.Y.
Bahara-Bat, P.C. Rettig & Co
Bismarck, F. Sergejeffin Tupakkatehdas Oy.
Burgermeister, Ph. U. Strenberg
Columbus, P.C. Rettig & Co
Derby, F. Sergejeffin Tupakkatehdas O.Y.
Fennia, Tupakkatehdas Samson
Fennia, F. Sergejeffin Tupakkatehdas O.Y.
Joulusikari, Wiipurin Tupakka Oy
Kesti, P.C. Rettig & Co
La Doctrina, F. Sergejeffin Tupakkatehdas O.Y.
La Fascinadora, F. Sergejeffin Tupakkatehdas O.Y.
La Plata, F. Sergejeffin Tupakkatehdas O.Y.
La Rosa, F. Sergejeffin Tupakkatehdas O.Y.
Lola, F. Sergejeffin Tupakkatehdas O.Y.
Palo, F. Sergejeffin Tupakkatehdas O.Y.
Patrol, P.C. Rettig & Co
Radioso, P.C. Rettig & Co
Savo, F. Sergejeffin Tupakkatehdas O.Y.
Suomi, F. Sergejeffin Tupakkatehdas O.Y.
Wilhelmiina, F. Sergejeffin Tupakkatehdas O.Y.
Suunuuska

Ordinärt, Strengberg Oy
Tähti, Oy Strengberg Ab
Nenänuuska

Jakobstads rappé, Strengberg Oy
Melange rappé, Strengberg Oy
West rappé, Strengberg Oy
Purutupakka

Paksu Pikanelli / Tjock Piccanelle, W. Falk & Co
Malcolm III

| Malcolm III |
| --- | --- |
 
Skotlannin kuningas
Valtakausi:  17. maaliskuuta 1058 – 13. marraskuuta 1093
Kruunajaiset:  25. huhtikuuta 1058
Edeltäjä:  Lulach
Seuraaja:  Donald Bane

Syntynyt:  26. elokuuta 1031 Skotlannin kuningaskunta
Kuollut:  13. marraskuuta 1093 (62 vuotta) Alnwick, Northumberland
Puoliso:  Ingibjörg Skotlannin Pyhä Margaret
Lapset:  Duncan II Edward Edmund  Ethelred Edgar Aleksanteri I David I Edith Mary
Suku:  Dunkeld
Isä:  Duncan I
Äiti:  Suthen
Malcolm III (1031–1093 Máel Coluim mac Donnchada) oli Skotlannin kuningas. Häntä pidetään Dunkeldin suvun kantaisänä, jonka jälkeläiset hallitsivat Skotlantia 250 vuoden ajan. Vuonna 1053 Malcolm kävi sotaa kuningas Macbethiä vastaan ja valloitti Skotlannin eteläosat Englannin Edvard Tunnustajan tuella. Macbethia seurasi tämän poikapuoli Lulach, jonka Malcolm surmasi taistelussa 1058, ja nousi siten Skotlannin kuninkaaksi. Malcolmilla oli ensimmäisen vaimonsa Ingibjörgin kanssa kolme poikaa. Toiseksi vaimoksi tuli Edgar Athelingin sisar Skotlannin Pyhä Margaret. Hänen kanssaan Malcolm sai kahdeksan lasta. Neljä Malcolmin pojista nousi myöhemmin Skotlannin kuninkaiksi.
Kuningatar Margaret käytti paljon valtaa. Hän vaihdatti hovikielen gaelista englanniksi ja sidotutti uskonnollisia kirjoja, joita Malcolm lukutaidottomana ei voinut lukea. Hän rakennutti Edinburghin linnan korkeimmalle kohdalle kappelin, jota nykyisin kutsutaan yhä Margaretin kappeliksi.
Malcolmin valtakunta ei kattanut nykyistä Skotlantia, sen länsi- ja pohjoisosat olivat skandinaavien hallussa. Hän teki viisi menestyksekästä valloitusretkeä Englannin puolelle, mutta tuli lyödyksi kolme kertaa. Vuoden 1072 tappion seurauksena hän joutui alistumaan Englannin kuninkaalle ja antamaan poikansa Duncanin panttivangiksi. Malcolm ja hänen vanhin poikansa kaatuivat Alnwickin taistelussa vuonna 1093.
Luettelo Nassaun hallitsijoista

Tämä on luettelo Nassaun hallitsijoista (kreivit, prinssit, herttuat jne).
Nassau-Siegen

1606–1611 John I
1611–1623 Henry
1623–1638 John II
1638–1674 George Frederick
1674–1679 John Maurice
1679–1691 William Maurice
1691–1699 John Francis Desideratus
1699–1707 William Hyacinth
1707–1722 Frederick William Adolf
1722–1734 Frederick William
1745-1808 Karl Heinrich Nikolaus Otto
Nassau-Weilburg

Nassau-Weilburg oli valtio nykyisessä Saksassa vuodesta 1344 vuoteen 1816. Tämä suku oli alun perin Nassaun hallitsijoita, mutta 1890 lähtien he ovat hallinneet Luxemburgia.
Nassau-Weilburg > Nassau-Weilburgin kreivit

1344-1371: John I
1371-1429: Philipp I
1429-1442: Philipp II ja John II
1442-1492: Philipp II
1492-1523: Louis I
1523-1559: Philipp III
1559-1593: Albrecht
1559-1602: Philipp IV
1593-1625: Louis II
1625-1629: William Louis, John IV ja Ernst Casimir
1629-1655: Ernst Casimir
1655-1675: Frederick
1675-1688: John Ernst
Nassau-Weilburgin prinssit

1688-1719: John Ernst
1719-1753: Charles August
1753-1788: Charles Christian
1788-1816: Frederick William
1816: Wilhelm
Nassaun herttuat

Vuodesta 1806 Nassau oli yhdistynyt herttuakunta. Herttuoiden hallintopaikka oli Wiesbaden.
1806–1839: Vilhelm
1839–1866: Aadolf
Preussi valloitti 1866 Nassaun herttuakunnan, sillä herttua oli ollut Itävallan liittolainen sodassa.
Nassaun herttuat > Luxemburgin suurherttuat

katso luettelo Luxemburgin suurherttuoista.